vysadenie escitalopramu
Liečim sa na PP doktor ma dovolenku a dal vysadiť escitalopram po 4 rokoch, doba vysádzania bola 16 dni a medzi tým mi dal nové lieky sertralin actavis, po 2 týždňoch sa môj stav zhoršil a dnes mám hnačku,závrate, úzkosť, nepokoj,môže sa jednať o abstinenčné priznaky?Dal mi aj lexaurin podla potreby
Dobrý deň,
ďakujeme za Vašu otázku.
Príznaky, ktoré opisujete sa môžu vyskytnúť pri ukončovaní liečby Escitalopramom. Riziko je vyššie, keď Escitalopram bol užívaný po dlhú dobu alebo vo vysokých dávkach, alebo keď dávka bola znížená príliš rýchlo. U väčšiny ľudí sú tieto príznaky mierne a samovoľne vymiznú do dvoch týždňov. U niektorých ľudí môžu byť tieto príznaky závažnejšie alebo môžu trvať dlhšie. Zároveň môžu tieto príznaky súvisieť aj s vedľajšími účinkami lieku Sertralin. Preto je potrebné o tomto probléme informovať predpisujúceho lekára/zastupujúceho lekára, ktorý zváži ďalší postup v liečbe.
Prajem skorú úľavu od ťažkostí.
S pozdravom
Mgr. Emma Halás Haluščíková